ایتالیادا سفرده اولان تورکیه-نین خاریجی ایشلر ناظیری مولود چاووش اوغلو همکاری لوئیجی دی مایو ایله کئچیردیگی بیرگه مطبوعات کنفرانسیندا آذربایجان و ائرمنیستان آراسیندا یاشانان قارشیدورمایا توخونوب.
تورکیه-نین هر زامان بو پروبلئمین باریش یولو و بمت تهلوکه‌سیزلیک شوراسی‌نین قرارلاری چرچیوسینده حل ائدیلمه‌سینی ایسته‌دیگینی خاطیرلا‌دان چاووش اوغلو دئییب: "آنجاق بو گونه ده ک هئچ بیر آدیم آتیلماییب. آذربایجان اؤز تورپاق‌لارینی ایشغالدان آزاد ائده بیله جک گوجه مالیک‌دیر. آذربایجانین آتشکس اعلان ائده بیلمه‌سی اوچون ائرمنیستان بؤلگه‌دن چیخما‌لی‌دیر.حاضیردا آذربایجانین کیفایت قدر حربی گوجو وار و بو گونه ده ک تورکیه-‌دن حربی دستک اوچون هئچ بیر ایستکی اولماییب: "اما آذربایجان دستک ایسته‌سه، بیز ترددودسوز دستک وئرمه‌یه حاضیریق.اولوسلار آراسی توپلوم هر هانسی آدیم آتماق ایستییرسه، ائرمنیستانی درحال آذربایجان اراضی‌لریندن چیخارسین".
ناظیر چاووش اوغلو بونا قارشی بوتون سعی لره ده تورکیه اولاراق دستک وئره جکلرینی وورغولاییب.
او بیلدیریب کی، ائرمنیستانین باریش یولونو، یا موناقیشنی سئچمه‌سی ایستیقامتینده قرار وئرمه‌سی اؤنملی‌دیر: "بولگه ده باریشا نایل اولماق هر بیر اؤلکه‌نین خیرینه‌دیر. اولوسلار آراسی تشکیلات‌لار دا بو مسئله‌ده ائرمنیستانی موناقیشه‌یه یوخ، باریشا هوسلندیرمه‌لی‌دیر. حاضیردا آذربایجان اؤز تورپاق‌لاریندا تروریزمله موباریزه آپاریر.
دوغو آغ دنیزیندکی پروسه لره ده توخونان مولود چاووش اوغلو دئییب: "آوروپا بیرلیگی قلوبال بیر تشکیلات اولماق ایستییرسه، یونانیستانا سن حاقسیزسین دئیه بیلمه‌لی‌دیر.حقوق‌لاریمیزی مودافعه ائتمک مسئله سینده ده قرارلی اولدوغوموزو گؤستردیک"
